Diari Oficial de la Generalitat Valenciana


Sumari del DOGV 4119, del 02-11-2001 (2001/10991)

Informació pública de la convocatòria de provisió de llocs de treball de la plantilla de personal d'administració de la Universitat d'Alacant.
----------------------------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10864


Data del document
:   15-10-2001

Organisme emissor
:   Universitat d'Alacant

Tipus de document
:   Convocatòria

Descriptors 

:   * universitat
    * professió administrativa
    * concurs administratiu

Informació pública de la convocatòria de provisió de llocs de treball de la plantilla de personal d'administració de la Universitat d'Alacant. [2001/Q10065]
  
Aquesta universitat, fent ús de les atribucions que té conferides per la Llei Orgànica 11/1983, de 25 d'agost, de Reforma Universitària, així com pels Estatuts de la Universitat d'Alacant, i la resta de disposicions legals vigents, i de conformitat amb l'article 27 i següents del Decret 33/1999, del Govern Valencià, pel qual s'aprova el reglament de selecció, provisió de llocs de treball i carrera administrativa del personal que comprèn l'àmbit d'aplicació de la Llei de Funció Pública Valenciana, convoca pel procediment de lliure designació el lloc de treball que figura en l'annex I inclòs en la relació de llocs de treball del Personal d'Administració i Serveis de la universitat, aprovada pel Consell Social en data 10 de juliol de 1996, d'acord amb les següents bases:
  
Primera
  
El lloc de treball que es convoca podrà ser sol·licitat pels funcionaris de carrera del grup A què ocupen llocs d'administració general i complisquen els requisits establits en l'annex I.
  
Segona
  
Els qui estiguen interessats podran cursar sol·licitud, segons model adjunt com annex II, disponible també en la següent direcció d'Internet: http://www.ua.es/es/servicios/seleccion\_formacion/oferta\_plazas.html i en el Registre General, en el termini de 20 dies hàbils, a comptar des de l'endemà a la publicació de la present resolució en el Diari Oficial de la Generalitat Valenciana, al gerent de la Universitat d'Alacant.
  
La presentació de sol·licituds podrà realitzar-se a través del Registre General de la pròpia universitat o en les formes previstes en l'article 38 de la Llei 30/1992, de 26 de novembre, sobre el Règim Jurídic de les Administracions Públiques i del Procediment Administratiu Comú.
  
Tercera
  
Els aspirants acompanyaran a la sol·licitud (segons el model de l'annex II) el currículum, en el que figuren títols acadèmics, anys de servei, llocs de treball exercits en l'administració, estudis i cursos realitzats, així com qualsevol altre mèrit que es considere oportú, i faran constar detalladament les característiques del lloc de treball que vingueren exercint. S'haurà d'adjuntar també a la sol·licitud documentació acreditativa suficient dels requisits exigits en la present convocatòria per a poder participar i dels mèrits al·legats.
  
Quarta
  
El concurs es resoldrà d'acord al que disposa l'article 28 del Decret 33/1999, de 9 de març, del Govern Valencià.
  
En aquest sentit, la comissió de valoració, comprovarà els requisits dels sol·licitants i avaluarà els mèrits d'acord a les característiques del lloc que figuren en l'annex I d'aquesta convocatòria.
  
La comissió, abans de redactar la proposta de resolució, la farà publica al tauler d'anuncis de l'edifici de Rectorat i en la pàgina web de la universitat.
  
Els interessats podran, en un termini de 10 dies hàbils, al·legar el que estimen pertinent davant de la comissió de valoració.
  
Una vegada redactada per la comissió la proposta de resolució, es remetrà a l'òrgan competent per a l'adjudicació del lloc i la seua publicació.
  
Cinquena
  
La comissió que realitzarà la selecció del lloc de treball convocat, serà nomenada pel rector de la Universitat d'Alacant.
  
El seu funcionament s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La comissió de valoració de la present convocatòria estarà integrada per:
  
President: rector o persona en què delegue.
  
Secretari: director de la Unitat de Selecció i Formació
  
Vocals:
  
- Representant de l'administració.
  
- Representant de la Secció Sindical FETE-UGT.
  
- Representant de la Secció Sindical CCOO.
  
Els noms dels components es faran públics abans que finalitze el termini de presentació d'instàncies al tauler d'anuncis de l'edifici de Rectorat i en la pàgina web de la Unitat de Selecció i Formació: http://www.ua.es/es/servicios/seleccion\_formacion/oferta\_plazas.html
  
La comissió, una vegada estudiades les sol·licituds i la documentació presentades, podrà requerir la confecció de memòries i altres proves, així com convocar tots els aspirants que considere necessari a la celebració d'una entrevista.
  
Sisena
  
La present convocatòria, a més de per les seues pròpies bases, es regirà, amb caràcter supletori en quant li siga d'aplicació per l'article 20 de la referida Llei de la Funció Pública Valenciana, i tots els actes administratius que deriven d'ella podran ser impugnats d'acord amb el que preveu la Llei de Règim Jurídic de les Administracions Públiques i del Procediment Administratiu Comú.
  
Setena
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir del dia següent a la seua publicació, davant del mateix òrgan que va dictar la resolució, o un recurs contenciós administratiu de la Comunitat Valenciana, en el termini de dos mesos comptat a partir de l'endemà de la publicació.
  
Alacant, 15 d'octubre del 2001.- El gerent: Rafael Carrillo Paños.
  
ANNEX I
  
Lloc Director de Servei
  
Destí Servei Jurídic
  
Classificació A 27 48
  
Provisió Lliure designació
  
Administració General
  
Número de vacants 1
  
Requisits Llicenciatura en Dret
  
Perfil
  
· Elaboració d'informes i propostes de resolució sobre recursos administratius, reclamacions prèvies o altres actuacions en l'àmbit jurídic.
  
· Estudi i elaboració de propostes sobre actuacions davant dels òrgans jurisdiccionals, i si és procedent la tramitació del procediment que corresponga. I davant dels òrgans d'assessorament o comissionats.
  
· Assessorament en matèries de contractació administrativa, docent, investigadora, laboral i règim de funcionaris així com en assumptes derivats de béns demanials i patrimonials.